Die Rugbywêreldbeker 1991 het vanaf 3 Oktober tot en met 2 November 1991 in Engeland, Frankryk, Ierland, Skotland en Wallis, die destydse Vyfnasies, plaasgevind. Dit was die tweede rugbywêreldbeker van die vierjaarlikse rugbywêreldkampioenskap wat deur die Internasionale Rugbyvoetbalraad (IRVR) aangebied word en die eerste in die Noordelike Halfrond. Agt jaar later sal dieselfde vyf lande nog die Rugbywêreldbeker 1999 saam huisves.
Die toernooi se formaat van 1987 het onveranderd gebly en 16 nasionale rugbyspanne het aan die Rugbywêreldbeker 1991 deelgeneem, waartydens 32 wedstryde beslis is. Die spanne is in vier poele van vier spanne elk verdeel, waarvan elke span een keer teen al die ander spanne van die poel gespeel het. Die boonste twee spanne van elke poel het hierna vir die kwarteindrondte gekwalifiseer. Die agt spanne wat tot die kwarteindrondte gevorder het, het outomaties vir die volgende Rugbywêreldbeker 1995 in Suid-Afrika gekwalifiseer.
Australië wen die trofee nadat hulle Engeland met 12–6 in die eindstryd op Twickenham in Londen klop en sodoende hulle eerste rugbywêreldbekertitel inpalm. Die verdedigende kampioen Nieu-Seeland eindig in die derde en Skotland in die vierde plek. Suid-Afrika kon nie aan die rugbywêreldbeker deelneem nie as gevolg van 'n sportboikot teen dié land. Die nasionale rugbyspan van Samoa het vir die eerste keer aan 'n rugbywêreldbekertoernooi deelgeneem. Al die ander spanne het vir 'n tweede keer aan 'n rugbywêreldbekertoernooi deelgeneem. Die Namibiese nasionale rugbyspan is in Maart 1990 gestig, te laat om hoegenaamd aan die kwalifisering vir die Rugbywêreldbeker 1991 deel te neem. Vir Zimbabwe sou dit die laaste deelname aan 'n rugbywêreldbekertoernooi wees, omdat hulle sedertdien nie meer vir 'n toernooi kon kwalifiseer nie.
4.4 1991-effek op 1995-kwalifisering
Die volgende 16 spanne het vir die Rugbywêreldbeker in 1991 gekwalifiseer: Die agt spanne wat tydens die Rugbywêreldbeker 1987 tot die kwarteindrondte gevorder het, het outomaties gekwalifiseer. Hulle is: Australië, Engeland, Fidji, Frankryk, Ierland, Nieu-Seeland, Skotland en Wallis. Om die oorblywende agt plekke het tydens die kwalifiseringsrondte 33 nasionale rugbyspanne meegeding. Samoa, wat Tonga vervang het, is die enigste verandering in die 16-span-lys van die Rugbywêreldbeker 1987.
Die Rugbywêreldbeker 1991 is deur Engeland, Frankryk, Ierland, Skotland en Wallis saam aangebied, en wedstryde is regoor dié vyf lande beslis. Van Poel A, waarin Engeland meegeding het, se wedstryde is die helfte in Londen gehuisves, maar wedstryde het ook in Leicester, Gloucester en Otley plaasgevind. Poel B, met die Europese nasies Ierland en Skotland, wat hul wedstryde tuis in óf Dublin óf Edinburg gespeel het; een wedstryd is in Belfast gehou. Poel C met Wallis, wat al sy wedstryde in Cardiff gespeel het, en die ander wedstryde in Pontypool, Pontypridd en Llanelli. Poel D, waarin Frankryk gespeel het, met wedstryde in Agen, Bayonne, Béziers Brive, Grenoble en Toulouse. Geen van die kwart- of halfeindwedstryde is in Engeland beslis nie, maar wel in Frankryk, Ierland en Skotland. Die klein finale is op Cardiff se Nasionale Stadion beslis en die eindstryd op Londen se Twickenham.
Poel 1 is in Engeland beslis
Poel 2 is beide in Ierland en Skotland beslis
Poel 3 is in Wallis beslis
Poel 4 is in Frankryk beslis
Soos in die Rugbywêreldbeker 1987 is die 16 deelnemende nasionale rugbyspanne in vier poele van vier spanne elk verdeel; elke span het een wedstryd teen elk van die ander spanne in dieselfde poel gespeel, dus het elke span drie wedstryde in die poelfase beslis. Drie punte is vir 'n oorwinning toegeken, twee vir 'n gelykop en een vir 'n nederlaag.
13:00 (BST) Drieë: Terry Wright (3), Andy Earl, Graham Purvis, John Timu, Va'aiga Tuigamala, Craig Innes
Strafdoele: Diego Domínguez (3) Verslag Drieë: Zinzan Brooke, Craig Innes, Va'aiga Tuigamala, Jason Hewett